на същото превозно средство и резултатите се увеличават с коефициента Ki. Ако средната стойност на резултатите от двете измервания не надхвърля декларираната от производителя стойност с повече от 4 %, за посочените в букви а) и б) цели се използва декларираната стойност.
 3.2.5. Ако средната стойност на резултатите от двете измервания по точка 3.2.4 надхвърля декларираната от производителя стойност с повече от 4 %, се извършва трето измерване и резултатите се увеличават с коефициента Ki. За посочените в букви а) и б) цели се използва средната стойност от трите измервания.
 3.2.6. Ако случайно генерираното число по точка 3.1.1.2 е в интервала от 90 до 99, превозното средство се избира да бъде подложено на едно физическо измерване в съответствие с процедурата, посочена в приложение XII към Регламент (ЕО) No 692/2008, като се вземат предвид уточненията, посочени в раздел 2 от настоящото приложение. Резултатите от изпитването се документират в съответствие с приложение VIII към Директива 2007/46/ЕО.
 В случай че стойността на емисиите на CO2 на базата на NEDC е определена в съответствие с точка 3.2.1 и за двете превозни средства — Н и L, или съответно за RMSV, избраната за физическото измерване конфигурация на превозното средство трябва да е, както следва:
 а)
 превозно средство L, ако случайно генерираното число е в интервала от 90 до 94;
 б)
 превозно средство H, ако случайно генерираното число е в интервала от 95 до 99;
 в)
 превозно средство RMSV, ако случайно генерираното число е в интервала от 90 до 99.
 В случай че стойността на емисиите на CO2 на базата на NEDC е определена в съответствие с точка 3.2.1 за едно от превозните средства H и L в интерполационната фамилия, съответното превозно средство се избира за едно физическо измерване, ако случайно генерираното число е в интервала от 90 до 99.
 Ако стойностите на емисиите на CO2 на базата на NEDC не са определени в съответствие с точка 3.2.1, а се извършва физическо изпитване на превозно средство H, L или RMSV, случайно генерираното число не се взема под внимание.
 3.2.7. Независимо от посоченото в точка 3.2.6, в случаите, при които стойността на емисиите на CO2 е определена в съответствие с точка 3.2.1, органът по одобряване на типа изисква, когато това е приложимо и въз основа на предложение от техническа служба, съответното превозно средство да бъде подложено на едно физическо измерване, ако въз основа на техния независим експертен опит съществуват основателни причини да се смята, че декларираната стойност на емисиите на CO2 на базата на NEDC е прекалено ниска в сравнение с измерена стойност на емисиите на CO2 на базата на NEDC. Резултатите от изпитването се документират в съответствие с приложение VIII към Директива 2007/46/ЕО.
 3.2.8. В случай на провеждане на физическо изпитване в съответствие с точка 3.2.6 или точка 3.2.7 органът по одобряване на типа трябва за всяка интерполационна фамилия на базата на WLTP или в съответните случаи — за всяка фамилия с матрица на съпротивленията при движение, да запише относителното отклонение (De) между измерената стойност и декларираната от производителя стойност, което се определя, както следва:
 където:
